Roj bê xêr, şıma xêr amê.
Namê mı Cemre Ömer u, u ez enke wazenu ke zonê ma de cüya xo ser qal bıkeri.
Ez serra yew hezar u new sed u neway u newe de, Diyarbekir de amê dinyaye.
Malbatê piyê mı suka Piran rawo, la ma şarıstan de ronişt.
Maya mı zi Adanayıjca, Adana rawa.
Ma hirês serri Diyarbekir de cüyayê, ew bahde ez serva bonderi şiyu İstanbul.
Mı ewre lise wend, waxto ke mı lise wend malbatê mı bar kerd u amê Alanya.
Ez enke keyê xo dewu, Alanya dewu. Hetê maya mı de manenu.
La hema İstanbul de, Üniversiteya Koç de wanenu.
Beşa mühendisêniyê elektronik wanenu.
Serra peyniye dewu, boka ez emserr mezun bıbu. İnşallah ma biveynê.
Ez bonderê zonê ma kalê mı ra biyu.
Dapira mı kırdas a, Zazaki fam kena la qal nêkena.
Piyê mı zi, emê mı zi nêşenê Zazaki qal bıkerê.
Maya mı tırk a, heyf o ke ne Kırdaski ne zi Zazaki qet nêzana.
Kalê mı xeylê waşt ke ez ınê zoni bızanu, aye ser ey mı rê bonderi ınê zoni kerd.
Ew yo mı reyra tım zonê ma de qal keno.
Ez Kırdaski zi zanu, yani hewl zanu, şenu embazanê xo reyra qal bıkeru.
Rınd wanenu ew rınd nüşenu.
La bıhaya, erca zonê ma mı rê zafêr o.
Çımki ez zanu ke zaf merdım ınê zoni nêgureyneno.
Aye ser ez zonê ma ser zaf xebıtiyenu.
Ge estanıkan açarnenu, ge ders danu embazanê xo.
Enke zi şıma rê qal kenu.
Enhewa yani.
Ez wazenu ke ıno zon memıro.
Nêzanu eke ma şenê çıyê bıbedelnê.
Ma veynenê.
Ez ge şonu Diyarbekir, ewre zaf embazê mı, şınasê mı nêmendê.
Raşt a, zur niyo, ıno şarıstan keyê mıno.
Ez ınê cayi bêri kenu tabi.
Kalê mı, dapira mı, yew ema mı hema Diyarbekir de cüyenê.
Yayka mı zi ewre xebıtiyena. Teyna cüyena.
Ge ge, roşan de, tatil de yena Alanya ew malbatê xo veynena.
Diyarbekir de Bostanê kalê mı esto, ewre daruberê xeylê babetın esto.
Yani, kalê mı fırıngi çineno, xıyar çineno...
...engur, tu, dırrık, bacan, isot, beşla u hındi çineno...
Xeylê sebze mêwe esto.
Ajalê ey zi estê, kergê zi estê, meşna ey zi esta.
Yani ,cayo ke yê ronişenê rınd o, hewl o.
Piyê mı ma piya nêmaneno. Yo psikologo.
Diyarbekir de, Üniversiteya Dicle de ders dano, cayê xo de seans zi dano.
Maya mı nêxebıtiyena, kebaniya.
Alanya dewa, ke mı va.
Waya mı piya cüyena.
Waya mı emserr başley lise kena.
Malbatê mı ser enhewa o. Ew ezo qal bıkeri xo ser.
Waxto vengê mı de ez kıtab wanenu, nüştê filozofan ra zaf hes kenu.
Ez bonderê zonê Latinki u Elmanki biyu.
Enke kıtabê Cicero wanenu, namê ey Tusculanae Disputationes o,
yani zonê İngilizki de Tusculan Disputations.
Roca şemê de şonu kursa erbane.
Erbane yew haceta musıkeya.
Haceta perküsyon a, tı sey davul kuvenê, enhewa kuvenê.
Qala mı qedaye, yani beso.
Şıma weşuwar bên serva goşdarıtışi.
Şıma rê xatır wazenu. Xo rê rınd bıewnerên.